b"\n_START_ARTICLE_\nRobert Henry Dicke\n_START_SECTION_\nBiografia\n_START_PARAGRAPH_\nDicke va acabar la seva llicenciatura a la Universitat de Princeton i el seu doctorat, el 1939, a la Universitat de Rochester en f\xc3\xadsica nuclear._NEWLINE_Durant la Segona Guerra Mundial va treballar al laboratori de radiaci\xc3\xb3 de l'Institut Tecnol\xc3\xb2gic de Massachusetts on es va implicar en el desenvolupament del radar i disseny el radi\xc3\xb2metre de Dicke, un radi\xc3\xb2metre de microones. Ell ho va fer servir per determinar un l\xc3\xadmit en la temperatura de la radiaci\xc3\xb3 de Radiaci\xc3\xb3 c\xc3\xb2smica de fons, des de la teulada del laboratori de recerca, de menys de 20 k\xc3\xa8lvins._NEWLINE_El 1961 va desenvolupar, juntament amb Carl Brans, la teoria de Brans-Dicke, una variant de la relativitat general d'Einstein que postulava una variaci\xc3\xb3 de la constant de gravitaci\xc3\xb3 universal en funci\xc3\xb3 del temps. La teoria va ser refutada a la fi dels anys 1970, ja que les observacions no concordaven amb les prediccions de la teoria."